

**N á v r h**

**Všeobecne záväzné nariadenie č. 01/2018,**

ktorým s určuje výška príspevku na čiastočnú úhradu nákladov v školách a školských zariadeniach v zriaďovateľskej pôsobnosti Obce Rudnianska Lehota a finančné pásmo na nákup potravín

Návrh VZN vyvesený na úradnej tabuli obce dňa: 06.06.2018

Návrh VZN zvesený dňa:

VZN schválené dňa:

VZN vyvesené na úradnej tabuli obce dňa:

VZN zvesené dňa:

VZN nadobúda účinnosť dňa:

Obec Rudnianska Lehota podľa § 6 zákona č. 369/1990 Zb. o obecnom zriadení v znení neskorších predpisov, v zmysle zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva Všeobecne záväzné nariadenie č. 1/2018 o výške príspevkov na čiastočnú úhradu výdavkov v škole a

v školských zariadeniach v zriaďovateľskej pôsobnosti obce Rudnianska Lehota a finančné pásmo na nákup potravín

**§1**

**Úvodné ustanovenie**

1. Toto všeobecne záväzné nariadenie (ďalej len VZN) určuje výšku príspevkov za pobyt dieťaťa v materskej škole, finančné pásmo na nákup potravín a podmienky úhrady v školskej jedálni.
2. Pre účely tohto nariadenia sú školami materská škola školská jedáleň v zriaďovateľskej pôsob-nosti Obce Rudnianska Lehota

**§2**

**Materská škola**

1. Za pobyt dieťaťa v materskej škole prispieva zákonný zástupca dieťaťa na čiastočnú úhradu výdavkov materskej školy mesačne na jedno dieťa v období od 01.09.2018 sumou
* 10,00 € s celodennou starostlivosťou
* 6,80 € s poldennou starostlivosťou s odoberaním desiaty a obeda
1. Príspevok v materskej škole sa neuhrádza za dieťa,
2. ktoré má jeden rok pred plnením povinnej školskej dochádzky
3. ak zákonný zástupca dieťaťa predloží riaditeľke materskej školy doklad o tom, že je pobe-rateľom dávky v hmotnej núdzi a príspevkov k dávke v hmotnej núdzi
4. ktoré je umiestnené v zariadení na základe rozhodnutia súdu

Na základe rozhodnutia zriaďovateľa sa neuhrádza za dieťa

1. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom
2. ktoré nedochádzalo do materskej školy v čase školských prázdnin alebo bola prerušená pre-vádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.
3. Príspevok uhrádza zákonný zástupca mesačne vopred v hotovosti do pokladne Obecného úradu.

**§ 3**

**Školská jedáleň pri materskej škola**

1. Stravníkom v školskej jedálni sú deti a zamestnanci materskej školy a školského zariadenia.
2. Školská jedáleň, ktorej zriaďovateľom je obec poskytuje stravovanie za čiastočnú úhradu nákladov, ktoré uhrádza zákonný zástupca dieťaťa vo výške nákladov na nákup potra- vín podľa vekových kategórií stravníkov v súlade s finančnými pásmami určenými Minister-stvom školstva SR, v nadväznosti na odporúčané výživové dávky bez úhrady režijných nákladov na výrobu, výdaj jedál a nápojov
3. Príspevok na nákup potravín v období od 01.09.2018 pre dieťa materskej školy je spolu na je- den deň 1,19 €, z toho 0,28 € desiata, 0,68 € obed, 0,23 € olovrant – tretie finančné pásmo na nákup potravín.
4. Celkový výška stravného pre iných stravníkov (zamestnanci) je 2,64 €, z toho cena na nákup potravín je 1,19 € a režijné náklady činia 1,45 €. Zriaďovateľ školy môže zvýšiť minimálnu výš-ku réžie na základe reálnych nákladov na činnosť školskej jedálne. Úhrada sa realizuje podľa Zákonník práce.
5. Zriaďovateľ školskej jedálne môže rozhodnúť o znížení alebo odpustení príspevku, ak zákon-ný zástupca dieťaťa o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
6. Príspevky podľa ods. 3) a 4) sa uhrádzajú mesačne vopred v hotovosti do poklade Obecného úradu.

Odhlásiť, resp. prihlásiť na stravu je možné 1 deň vopred, najneskôr do 14:30 hod., zákonný zástupca dieťaťa zo stravovania svoje dieťa odhlasuje pri chorobe, odchode z materskej školy a pod., za neodo-bratú a včas neodhlásenú stravu sa finančná ani vecná náhrada neposkytuje

Ak sa strava odhlási 1 deň vopred, zníži sa o sumu zaplatenú za počet odhlásených porcií suma, ktorá sa má platiť v nasledujúcom období.

Dieťa, ktoré ochorelo počas víkendu odhlasuje zo strany zákonný zástupca v pondelok ráno, najneskôr do 07:30 hod.

**§ 4**

**Prechodné a záverečné ustanovenia**

1. Schválením tohto VZN sa ruší VZN č. 02/2011 schválené Obecným zastupiteľstvom dňa 09.12.2011 uznesením č. 77/2011
2. Toto Všeobecne záväzné nariadenie bolo schválené Obecným zastupiteľstvom obce Rudnianska Lehota dňa ..........................., uznesením č. ................a nadobúda účinnosť od 01.09.2018

 Ivan Javorček

 starosta obce